stanford-oval/wikipedia huggingface dataset:
איחוד רשויות מקומיות בישראל
הערות שוליים

↑  ברשימת השינויים של הלמ"ס שורה 792: "מוצא תחתית, צורף לירושלים, שנת השינוי 1993"
↑  שגור נקראה בחודשים הראשונים לאחר האיחוד "מכבד"א".
↑  עיר הכרמל נקראה בחודשים הראשונים לאחר האיחוד "דאלית אל־כרמל–עספיא".
↑  במסגרת איחוד הרשויות בין יהוד ונוה מונוסון, הוקמה בנוה מונוסון מנהלה מקומית במעמד של ועד רובע עירוני לפי פקודת העיריות, כדי להבטיח את המשך צביונו של היישוב כיישוב קהילתי אוטונומי.
↑  יהוד-מונוסון נקראה בחודשים הראשונים לאחר האיחוד "יהוד-נוה אפרים".
1 2  צור יגאל וגני יהודה היו לפני השינוי ועדות מקומיות במועצה האזורית דרום השרון.
1 2 3 4  עתלית, המושבה כנרת, רמות השבים ושבי ציון, שהיו מועצות מקומיות לפני השינוי, הפכו לאחר השינוי לוועדים מקומיים במועצות אזוריות.
↑  עולה לבג"ץ: בת ים עתרה נגד "האפליה מול ת"א וחולון", באתר כלכליסט, 14 במרץ 2016
↑  צפריר רינת, סער: ועדה תבחן איחוד בין תל אביב ובת ים, באתר הארץ, 8 ביולי 2014
↑  יונתן גת, מתן שרון, בין שתי ערים: יכול להיות שאיחוד תל אביב ובת ים הוא דבר טוב?, באתר time out, ‏2.3.2016
↑  תומר שלוש // בלוג: התנועה לאיחוד המטרופולין, באתר www.tomer3.com
↑  יורי ילון, השר דרעי קבע: בת ים ותל אביב לא יאוחדו, באתר ישראל היום, ‏8 ביוני 2021
↑  פרסום ראשון | מעלה שומרון תאוחד עם קרני שומרון - חדשות בארץ, באתר ערוץ 7 חדשות, פוליטיקה, תרבות, יהדות ועוד
↑  אריה יואלי, ‏שני הישובים בשומרון יאוחדו למועצה מקומית, באתר "סרוגים", 10 במאי 2022
↑  התפקיד החדש של אבי רואה: יו"ר המועצה המקומית שער השומרון, באתר ערוץ 7, 31 במאי 2022
↑  משה ליכטמן, ‏המושבים שיהפכו לשכונה בתוך עיר: האווירה האורבנית משתלטת על הכפרים, באתר גלובס, 24 באוקטובר 2018
↑  אריאל ימיני, המועצה הארצית החליטה - הוד השרון תספח שטחים מירקונה, עדנים וגני עם, באתר mynet‏ הוד השרון, 23 ביולי 2018
↑  אורי חודי, ‏לא תאמינו אילו יצרים מלהיט איחוד בין 3 יישובים, באתר גלובס, 23 ביוני 2015
↑  https://twitter.com/avishaigrinzaig/status/1660903981726531584?s=46&t=pJbVY8KwjeDqd4Zmb8xRzA, Twitter
↑    שילה פריד, ‏שקד החליטה: הכפר דהמש יסופח לרמלה, בעיתון מקור ראשון, 11 במאי 2022
↑  דפנה ליאל, ‏סוף לרשויות המקומיות הקטנות? ההחלטה של משרד הפנים - וההתנגדות החריפה, באתר ‏מאקו‏, 18 ביולי 2024
הצעת איחוד רשויות מקומיות כפתרון לבעיות כלכליות, במכתב מתאריך 22 בדצמבר 1960, מהמחלקה המוניציפלית במרכז מפא"י אל שר הפנים, חיים משה שפירא.
ג'ק מקברייר

| --- | --- |
 ג'ק מקברייר, 10 במרץ 2007
 לידה:  27 במאי 1973 (בן 51) מייקון, ג'ורג'יה
 מדינה:  ארצות הברית 
 תקופת הפעילות:  מ-1999
 עיסוק:  במאי, קומיקאי
 מקום לימודים:  אוניברסיטת אוונסוויל 
 פרופיל ב-IMDb
 
ג'ק מקברייר (באנגלית: Jack McBrayer; נולד ב-27 במאי 1973) הוא שחקן, קומיקאי ומדבב אמריקאי אשר זכה לחשיפה כשהשתתף בתוכנית האירוח של קונאן או'בריין.
ביוגרפיה

מקברייר נולד במייקון שבמדינת ג'ורג'יה בארצות הברית ובגיל 15 עבר לקוניירס. למד ניהול תיאטרון באוניברסיטת אוונסוויל. בשנים 2002–2004 גילם כ-80 דמויות בתוכנית הלילה של קונאן בריין.
ב-2006 החל לשחק בקומדיית המצבים האמריקאית רוק 30 בתור קנת' אלן פרסל.
בשנת 2012 שיחק בדרמה הקומית "רק אלף מילים" לצד אדי מרפי, ודיבב בסרט המצויר "ראלף ההורס" את פיקס פליקס.
בשנת 2018 העניק את קולו להקלטת ספר הילדים "יום בחייו של מרלון באנדו".
פילמוגרפיה

| שנה | סרט | תפקיד | הערות |
| --- | --- | --- | --- |
| 2004 | מחרימים אותי | סטיוארט אפלבאום |  |
| 2005 | הבקסטר | חבר של אליוט | ללא קרדיט |
| 2006 | לילות טלדגה: הבלדה על ריקי בובי | גלן |  |
| 2007 | הולך חזק: סיפורו של דיואי קוקס | די ג'יי |  |
| 2008 | קח את זה כמו גבר | דרלד |  |
| 2009 | חופשת אביב מטורפת | במאי |  |
| 2010 | כלבים נגד חתולים: נקמתה של קיטי | צ'וק |  |
| 2010 | גנוב על הירח | אבא תייר | דיבוב |
| 2012 | ראלף ההורס | פיקס פליקס Jr. | דיבוב |
| 2012 | רק אלף מילים | סטארבקס ריסטה |  |
| 2012 | המבצע | מר. מנדנהל |  |
| 2012 | קומקום הנחושת | ג'ואי |  |
| 2013 | 43 | בריאן |  |
| 2013 | התנסות חובה | מנהל הילקרסט |  |
| 2013 | סוואנה | סיר גרהאם |  |
| 2014 | באים ביחד | אוליבר |  |
| 2014 | זומבי קידס (אנ') | טרייסי לייסי |  |
| 2016 | Donald Trump's The Art of the Deal: The Movie | דר סקוט (אנ') |  |
| 2017 | We Love You, Sally Carmichael! | דארן |  |
| 2017 | דרדסים: הכפר האבוד | ביש גדא | דיבוב |
| 2018 | ראלף שובר את האינטרנט | פליקס המתקן | דיבוב |
| 2018 | סוף התיכון | גיא |  |
| 2021 | מלכות הקופונים | הסוכן פארק |  |
| 2021 | Songs for a Sloth | אדגר |  |
| 2024 | הקרב על הפופ-טארט | סטיב שווין |  |
| 2024 | הגרינים בעיר הגדולה הסרט: חופשה בחלל |  | דיבוב |
| שנה | סדרה | תפקיד | הערות |
| --- | --- | --- | --- |
| 1999 | מהדורה מוקדמת | טדי | בפרק: Out-of-Towner |
| 2002–2004 | לייט שואו עם קונאן או'בריין | דמויות שונות |  |
| 2005 | סוף השבוע ב-D.L. | חייל |  |
| 2005–2006 | משפחה בהפרעה | מלצר בקאנטרי קלאב | בשני פרקים |
| 2006–2013 | רוק 30 | קנת פרסל |  |
| 2006 | הקולבר ריפור | קווין | בפרק כח רצון |
| 2007 | הבנים שלי | פאול | בפרק העונה החדשה של ההבטחה |
| 2009 | חברת החשמל | מרלון | בפרק אברהקדברה קדברה קה-גרין! |
| 2009 - 2013 | פיניאס ופרב | אירבינג | דיבוב, בפרק 22 |
| 2010 | אמריקאים מכוערים | האיש הטוב ביותר | בפרק קומדיה |
| 2010 | חג קונג פו פנדה | וו הופ | דיבוב |
| 2011 | ההמבורגרים של בוב | קווין | שני פרקים |
| 2011 | משפחת סימפסון | איש אפרסק | דיבוב |
| 2011 | קונאן | הוסטס / סוחר סמים / קונאן | 3 פרקים |
| 2011 | פיניאס ופרב הסרט: המסע אל היקום המקביל | אירבינג | סרט |
| 2013 - 2016 | וונדר מציל את העולם | וונדר | דיבוב |
| 2013 | קומדיה בום! בום! | צ'אד |  |
| 2013 | קיי & פיל | רוברט |  |
| 2013 - 2014 | מקום טוב באמצע | דר. טד גודווין | 9 פרקים |
| 2015 | המופע של ג'ק וטריומף | ג'ק מליקי | 7 פרקים |
| 2016 | המפץ הגדול | רנדל | פרק אחד |
| 2017- 2018 | גורים וחברים | הדג'י | דיבוב |
| 2017 - 2018 | פה גדול | שיער ערווה | דיבוב |
| 2019 | קריקטורה של נשיא | לינדזי גרהאם | דיבוב |
| 2020 | מסע בין כוכבים: סיפונים תחתונים | באדג'י | דיבוב (שני פרקים בעונה הראשונה) |
| 2020 | Woke | "פרצוף עצוב" | 2 פרקים |
| 2021 | Devil May Care | אלוהים | דיבוב |
| 2023 | ההיסטוריה המטורפת של העולם – חלק 2 | רוברט אדוארד לי | פרק: "VI" |
| 2023 | היילי על זה! | לאזלו | דיבוב; פרק: "U.F.Whoa!" |
גזרת נל"א

גזרת נל"א (נחי ל' הפועל א') היא גזרת פעלים השייכת לשפות השמיות.
גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נל"א נמצאים הפעלים של' הפועל שלהם היא א' המתפקדות כאם קריאה או לא נהגית כלל.
הגזרה באה לידי ביטוי בכל הטיות הפועל:
בבניין קל: עבר - בָּרָא, הווה - בּוֹרֵא, פעוּל - בָּרוּא, עתיד - יִבְרָא, ציווי - בְּרָא, שם פועל - לִבְרֹא.
בבניין נפעל: עבר - נִבְרָא, הווה - נִבְרָא, עתיד - יִבָּרֵא, ציווי - הִבָּרֵא, שם פועל - לְהִבָּרֵא.
בבניין הפעיל: עבר- הִמְצִיא, הווה - מַמְצִיא, עתיד - יַמְצִיא, ציווי - הַמְצֵא, שם פועל - לְהַמְצִיא.
בבניין הופעל:
בבניין פיעל: עבר - בִּטֵּא, הווה - מְבַטֵּא, עתיד - יְבַטֵּא, ציווי - בַּטֵּא, שם פועל - לְבַטֵּא.
בבניין פוּעל: עבר - מֻלָּא, הווה - מְמֻלָּא, עתיד - יְמֻלָּא.
בבניין התפעל: עבר - הִתְבַּטֵּא, הווה - מִתְבַּטֵּא, עתיד - יִתְבַּטֵּא, ציווי - הִתְבַּטֵּא, שם פועל - לְהִתְבַּטֵּא.
הגזרה קרובה לגזרת נלי"ה, ולעיתים נוטה על צורותיה (בלשון המקרא: לְמַלֹּאת במקום למלא; בלשון חז"ל: "מצינו" במקום מצאנו; בעברית מודרנית מדוברת נפוצות צורות כגון "מילִיתי" במקום "מילאתי"). יש חמישה שורשי נל"א הנוטים בצורת הפעוּל כנלי"ה: ס.מ.א. (סמוי), ק.ר.א. (קרוי), מ.צ.א. (מצוי), נ.ש.א. (נשוי), ח.ב.א. (חבוי).
ראו גם

גזרה (דקדוק)
הערות שוליים

↑  מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.
גזרת חפי"צ

גזרת חפי"צ (חסרי פ' הפועל י' צ') היא גזרת פעלים השייכת לשפה העברית.[דרושה הבהרה]
גזרה זו נמצאת בתוך גזרת החסרים, גזרה בה אחת מאותיות השורש לא נהגית או אף לא נכתבת. בגזרת חפי"צ נמצאים הפעלים שפ' הפועל שלהם היא י' וע' הפועל שלהם היא צ', ובשני מקרים גם ז'. הגזרה כוללת שמונה שורשים בלבד: י.צ.ב., י.צ.ג., י.צ.ע., י.צ.ק., י.צ.ר. ו-י.צ.ת., וכן י.ז.מ. ו-י.ז.ע. עם ז' בע' הפועל. בפעלים שבגזרה זו מתרחשות תופעות לשוניות כמו הידמות מלאה והתלכדות עיצורים. ניתן לזהות פעלים בגזרה זו לפי הדגש החזק ב-צ' (או ב-ז') שעשוי להעיד על היעלמות הי'. התופעה מתבטאת לדוגמה במילה "הִצִּיג", שהיא בעלת שורש נ.צ.ל בבניין הפעיל: *הִיְצִיג->*הִצְצִיג->הִצִּיג.
הגזרה באה לידי ביטוי במקרים הבאים:
בניין קל: עתיד - יִצֹּק אוֹ יִצַּק, ציווי - צַק (או יְצֹק, על דרך השלמים), שם פועל - לָצֶקֶת או לִצֹּק.
בניין נפעל: עבר - נִצּוֹק, הווה - נִצּוֹק, עתיד - יִצּוֹק, ציווי - הִצּוֹק, שם פועל - לְהִצּוֹק.
בניין הפעיל: עבר - הִצִּיג, הווה - מַצִּיג, עתיד - יַצִּיג, ציווי - הַצֵּג, שם פעולה - לְהַצִּיג.
בניין הופעל: עבר - הֻצַּת, הווה - מֻצָּת, עתיד - יֻצַּת.
בבניינים הכבדים (פיעל, פוּעל והתפעל) נוטה הגזרה על דרך השלמים (מְיַצֵּג, הִתְיַצֵּב).
ראו גם

גזרה (דקדוק)
הערות שוליים

↑  מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.
מערוף אל-כרח'י

| --- | --- |

ציור של מערוף אל-כרח'י (צייר לא ידוע)
 לידה:  750 כרח', עיראק 
 פטירה:  11 באוגוסט 815 (בגיל 65 בערך) בגדאד, בית עבאס 
 מדינה:  בית עבאס 
 מקום קבורה:  בגדאד, בית הקברות השייח' מערוף
 תקופת הפעילות:  767–815 (כ־48 שנים) 
 השקפה דתית:  אסלאם סוני 
 
מָערוּף אל-כָּרחִ'י (שמו המלא: מערוף בן פירוז אל-כרח'י; בפרסית: معروف بن فيروز الكرخي; בן המאה ה-8) היה קדוש מוסלמי סופי.
קורות חיים

מערוף נולד במאה ה-8 באזור כרח' (אנ') בבגדד. על פי כמה מקורות, הוא ממוצא מנדאי אך יש הסבורים שהיה בן למשפחה נוצרית. שמו של אביו היה פירוז (Firuz), מה שמרמז על היותו ממוצא פרסי. המשורר הפרסי, סופי, פריד א-דין עטאר כתב בספרו תזכיראת אל-אווליאא (אנ') (זיכרון לקדושים) כי מערוף דחה את כל צורות הפוליתאיזם והתאסלם בגיל צעיר בעזרת עלי אל-רידה, האימאם השיעי השמיני על פי המסורת, לאחר שסיפר זאת להוריו, הם שמחו להתאסלם עמו.
כמה שנים לאחר שהתאסלם, הפך מערוף לתלמידו של המלומד האסלאמי ומיסטיקן סופי דאוד א-טאאי (אנ') שהיה סוני.
בנוסף, הייתה למערוף מערכת יחסים קרובה עם אחמד אבן חנבל (אף הוא סוני) שאמר עליו "יֶדע אמיתי הוא רק זה שמערוף השיג".
מסורת סופית

בסופיות חשוב הייחוס ומאחר ומערוף למד אצל האמאם השמיני, שיש לו ייחוס מוכח עד לנביא מוחמד, הוא קשור למה שמכונה שרשרת הזהב של החדית' (אנ'), קו חניכה היוצר שרשרת בלתי נשברת למוחמד. מאחר שבנוסף, מערוף אצל דאוד א-טאאי הסוני והיה יורשו, הסופים מכבדים אותו בשל השושלות הרוחניות המרובות שהשתלבו בדרכו.
תלמידיו

סרי א-סקאטי (ער') שהיה מורו של ג'ונייד אל-בגדאדי.
קברו

מערוף מת בשנת 815 ונקבר בעיר מגוריו בגדאד. על קברו נבנה מסגד ובית הקברות כולו נקרא על שמו: בית קברות השייח' מערוף (ער'). על פי המסורת מערוף נודע כמי שתפילותיו נענות ולכן קברו היה מקום עלייה לרגל של נזקקים, חולים ומבקשי בקשות.
ראו גם

סופיות
הערות שוליים

↑  Abdullah, Thabit A.J. (2018). "The Mandaean Community and Ottoman-British Rivalry in Late 19th-Century Iraq: The Curious Case of Shaykh Ṣaḥan". Journal of the Economic and Social History of the Orient. Brill. 61 (3): 396–425. doi:10.1163/15685209-12341452. ISSN 0022-4995. JSTOR 26572309. נבדק ב-2023-07-05.
1 2 3  إسلام ويب - سير أعلام النبلاء - الطبقة التاسعة - معروف الكرخي- الجزء رقم9, www.islamweb.net (בערבית)
↑  تراحم عبر التاريخ, معروف الكرخي (أبي محفوظ معروف بن فيروز الكرخي), tarajm.com (בערבית)
↑  MARTIN LINGS, WHAT IS SUFISM, Lahore, Pakistan: Suhail Academy, 2005, עמ' 120
סלאבים מזרחיים

ארצות סלאביות: בירוק – סלאבים מזרחיים; בירוק בהיר – סלאבים מערביים; בירוק כהה – סלאבים דרומיים
סלאבים מזרחיים (נקראים גם רוּתֶנִים) הם קבוצה אתנית בקרב העמים הסלאבים, שבניה דוברים את השפות הסלאביות המזרחיות. מן הסלאבים המזרחיים, שבימי הביניים היו תושבי רוס של קייב, התפתחו במאה ה-17 הרוסים, האוקראינים והבלארוסים.
היסטוריה > הגירה

אין קונצנזוס בקרב החוקרים ביחס לזהות מולדתם הקדומה של הסלאבים. סביר לשער כי באלף הראשון לספירה, באו המתיישבים הסלאבים במגע עם קבוצות אתניות אחרות שנדדו בערבות מזרח אירופה במהלך נדידת העמים. בין המאה ה-1 והמאה ה-9 לספירה, עברו עמים רבים בערבה הפונטו-כספית בנדידתם מערבה: הסרמטים, הגותים, הבולגרים הסלאביים, ההונים, האלאנים, הבולגרים הטורקיים והמדיארים. על אף שכמה מהם יכלו לשעבד את הסלאבים שנמצאו באזור, הרי שבפועל שבטים זרים אלו כמעט שלא הותירו עקבות בארצות הסלאבים. בראשית ימי הביניים התפשטו העמים הסלאבים, ופיתחו התמחות בחקלאות, בדבוראות, בציד, בדיג, ברעיית צאן ובהנחת מלכודות. עד למאה ה-8, הפכו הסלאבים לקבוצה האתנית הדומיננטית בערבות מזרח אירופה.
בראשית המאה ה-6 כבר התפצלו הסלאבים מבחינה לשונית לסלאבים דרומיים (דוברי שפות סלאביות דרומיות), לסלאבים מערביים (דוברי שפות סלאביות מערביות) ולסלאבים מזרחיים (דוברי שפות סלאביות מזרחיות). הסלאבים המזרחיים שטפו את אירופה בשני גלים: קבוצה אחת של שבטים התיישבה לאורך נהר דנייפר, באזור אוקראינה של היום; לאחר מכן הם התפשטו צפונה לצפון עמק הוולגה, מזרחית למוסקבה של ימינו ומערבית לאגני הנהרות דניסטר והבוג הדרומי, באזור מולדובה ודרום אוקראינה של היום. קבוצה נוספת של סלאבים מזרחיים נדדה מפומרניה לכיוון צפון-מזרח, שם פגשו בוורנגים של קגנאט רוס, וייסדו מרכז אזורי חשוב בנובגורוד. אותה האוכלוסייה הסלאבית התיישבה גם באזור מחוז טבר של ימינו וכן באזור בלוזרסק (אנ') (Белозе́рск). לכשהגיעו לארצות המֶרְיַה, ליד רוסטוב, הם חברו לקבוצה שהתיישבה קודם לכן בדנייפר.
היסטוריה > התקופה הטרום-קייבית

במאות ה-8 וה-9, נאלצו השבטים הסלאבים המזרחיים להעלות מיסים לכוזרים, עם ממוצא טורקי שקיבל עליו את היהדות בסביבות ראשית המאה ה-9, ושישב באזורי דרום הוולגה והקווקז. בערך באותה העת, נשלטו הסלאבים האילמנים והקריביצ'ים על ידי הוורנגים של קגנאט רוס, אשר שלטו בנתיבי המסחר שבין הים הבלטי והאימפריה הביזנטית.
עם המרכזים השבטיים הקדומים ביותר של הסלאבים המזרחיים נמנים נובגורוד, איזבורסק, פולוצק, גנזדובו, מבצר סארסקי וקייב. ניתוח ממצאים ארכאולוגיים מראה כי הם קמו בשלהי המאה ה-10, ממש לאחר שהסלאבים והפינים של נובגורוד מרדו כנגד הנורדים ואילצו אותם לסגת לסקנדינביה. בעת שלטונו של אולג מנובגורוד (בראשית המאה ה-10), שבו הוורנגים לנובגורוד והעתיקו את בירתם לקייב, על הדנייפר. ממוקד זה שלח העם הסלאבי-ורנגי המעורב, שנודע בשם רוּס, מספר מסעי מלחמה כנגד האימפריה הביזנטית.
בתחילה הייתה האליטה השלטת נורדית בעיקרהּ, אך עד לאמצע המאה היא כבר הפכה במידה רבה סלאבית. סוויאטוסלב הראשון, שמלך בשנות ה-60 של המאה ה-10, היה לשליט הראשון של רוס אשר נשא שם סלאבי.
עמים סלאבים מזרחיים מודרניים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
• רוסים
• אוקראינים
• בלארוסים
• רוסינים
הערות שוליים

↑  על פי כללי התעתיק של האקדמיה ללשון העברית, יש לכתוב "סלווים" ולא "סלאבים", ראו וי"ו ובי"ת בתעתיק מלועזית ובמילים לועזיות באתר האקדמיה ללשון העברית.
| --- | --- |
בקרת זהויות :  NLI: 987007548628005171  GND: 4044114-3  LCCN: sh85123388  LNB: 000056083  NKC: ph249657
גזרת ע"ע

גזרת ע"ע (ע' הפועל-ע' הפועל), או גזרת הכפולים, היא גזרת פעלים השייכת לשפות השמיות.
גזרה זאת כוללת את כל השורשים שבהם ע' הפועל זהה ל-ל' הפועל, ומכאן שמותיה: ע"ע מאחר שע' הפועל מופיעה פעמיים, וכפולים ומאחר שע' הפועל כפולה. בגזרת מתרחשת לעיתים קרובות התלכדות עיצורים, כאשר שתי האותיות הזהות מתלכדות, ובמקום לכתוב את שתיהן מופיעה רק אחת מהן עם דגש חזק. כאשר האות הכפולה היא האחרונה במילה או מנוקדת בשווא נח, הדגש החזק לא יופיע (כמו במילים הֵאֵט, תָּסֹבְנָה או קַל), אך בהטיות מילים כאלה הדגש חוזר כאשר האות הכפולה מקבל תנועה (כמו במילים הֵאֵטּוּ, יָסֹבּוּ או קַלּוֹת).
בעברית הגזרה באה לידי ביטוי במקרים הבאים:
בבניין קל: עבר - חָג, הווה - חַג, עתיד - יָחֹג, ציווי - חֹג, שם פועל - לָחֹג.
בבניין נפעל: עבר - נָחֹג, הווה - נָחָג, עתיד - יֵחֹג, ציווי - הֵחֹג, שם פועל - לְהֵחֹג.
בבניין הפעיל: עבר - הֵאֵט, הווה - מֵאֵט, עתיד - יָאֵט, ציווי - הָאֵט, שם פועל - לְהָאֵט.
בבניין הופעל: עבר - הוּאַט, הווה - מוּאָט, עתיד - יוּאַט.
בבניינים הכבדים (פיעל, פוּעל והתפעל) נוטה הגזרה בדומה לדרך השלמים, אך התנועה בין פ' הפועל לע' הפועל היא תמיד חולם (מְאוֹתֵת, הִתְעוֹדֵד). בבניינים אלה הגזרה זהה לגזרת נעו"י: את הפועל כּוֹנֵן ניתן לנתח כשורש כ.ו/י.נ. או כ.נ.נ..
הגזרה מופיעה באוגריתית, בה המילה 'גדמ' משמעותה גדודים, המילה 'גנ' במשמעות גן ועוד, וכן על דרך השלמים.
ראו גם

גזרה (דקדוק)
הערות שוליים

↑  מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.
↑  UT ʻnt II
↑  מ. ד. קאסוטו, האלה ענת, עמ' 64, 76; צבי ושפרה רין, עלילות האלים, עמ' 114.

שני המקורות מפנים גם למילה "אגדדמ" בכתובת אזתוד (KAI 26) שורה 15.
↑  UT 67 VI שורה 21; UT 62 שורה 4.
↑  למשל 'דיכננה' (זוּ יכוננה): UT ʻnt IV:vi שורה 2, UT ʻnt V:vi שורה 44, UT 76 III שורה 7 ועוד.
בחינת הבגרות באנגלית

בחינת הבגרות באנגלית היא בחינה חיצונית מטעם משרד החינוך של ישראל. הבגרות באנגלית היא מקצוע חובה – כלומר, לצורך זכאות לתעודת בגרות חייבים להיבחן בבחינת הבגרות באנגלית.
רמות הלימוד ומבנה הבחינה

בחינת הבגרות באנגלית מתקיימת בשלוש רמות לימוד שונות: 3 יח"ל, 4 יח"ל ו-5 יח"ל. בכל אחת מהרמות יש להיבחן על שלושה שאלונים (מודלים – Modules). תלמידי תיכון נדרשים להיבחן גם בבחינה בעל פה שערכה 20% מהציון הסופי של כל רמה, אולם בחינה זו אינה נדרשת מנבחני משנה ונבחנים אקסטרניים. בכל רמות הלימוד באנגלית נבחנים בכתב בלבד על שלוש מיומנויות: הבנת הנקרא, הבנת הנשמע ויכולת הבעה בכתב.
רמות הלימוד ומבנה הבחינה > רמת 3 יח"ל

רמת לימוד זו היא הרמה הבסיסית של המקצוע. רמה זו מורכבת מהשאלונים A עד C. היבחנות ברמה זו תאפשר קבלת תעודת בגרות, אולם לא יהיה ניתן להתקבל איתה לאקדמיה. במהלך בחינת הבגרות ברמה זו הנבחנים מתמודדים עם שלושה קטעי הבנת הנקרא, קטע הבנת הנשמע וחיבור אחד.
רמת לימוד זו מורכבת מהשאלונים הבאים:
שאלון A (נקרא גם שאלון א' או אנגלית א') - מורכב משני חלקים: קטע הבנת הנקרא וקטע הבנת הנשמע.
שאלון B (נקרא גם שאלון ב' או אנגלית ב') - יחידת הספרות. בגרות פנימית הכוללת בחינה של יצירה אחת ושתי מטלות על שתי יצירות שונות נוספות. תלמידים אקסטרניים אינם נבחנים בספרות אלא בקטע הבנת הנקרא וכתיבת חיבור.
שאלון C (נקרא גם שאלון ג' או אנגלית ג') - מורכב משני חלקים: קטע הבנת הנקרא וכתיבת חיבור. שאלון זה משותף ל-3 ו-4 יח"ל.
בחינה פנימית בעל פה עם מורה המלמד בבית הספר.
רמות הלימוד ומבנה הבחינה > רמת 4 יח"ל

רמת לימוד זו היא רמת הביניים של המקצוע והרמה הראשונה שמאפשרת כניסה לאקדמיה. ברמה זו על הנבחנים להתמודד עם: שני קטעי הבנת הנקרא (אנסין), יצירות ספרותיות וקטע אחד של הבנת הנשמע.
רמת לימוד זו מורכבת מהשאלונים הבאים:
שאלון C (נקרא גם שאלון ג' או אנגלית ג') - מורכב מקטע הבנת הנקרא בלבד וכתיבת חיבור של 70-90 מילים. שאלון זה משותף ל-3 ו-4 יח"ל.
שאלון D (נקרא גם שאלון ד' או אנגלית ד') - מורכב משני חלקים: קטע הבנת הנקרא וכתיבת חיבור של 80 - 100 מילים. או לחלופין בחינה פנימית על יצירות ספרותיות הנלמדות שחלקן נלמדות גם ב-3 יח"ל (Thank you, Ma'am) וחלקן אף ב-5 יח"ל (The Road not Taken)
שאלון E (נקרא גם שאלון ה או אנגלית ה) - מורכב מקטע הבנת הנקרא ברמה גבוהה וקטע הבנת הנשמע. שאלון זה משותף ל-4 ו-5 יח"ל.
בחינה בעל פה על ידי מחשב, הכוללת שלושה חלקים: הראשון, שיח על נושא אחד (מתוך שניים) מחיי התלמיד (למשל התנדבות או מוזיקה). חלק שני: שאלות על פרויקט שהתלמיד הכין לפני הבחינה. חלק שלישי: צפייה בסרטון ומענה על שני מקבצים של שאלות בשתי הקלטות נפרדות.
רמות הלימוד ומבנה הבחינה > רמת 5 יח"ל

רמת לימוד זו היא הגבוהה ביותר. במהלך בחינת בגרות באנגלית ברמת 5 יחידות לימוד. על הנבחנים להתמודד עם שני קטעי הבנת הנקרא, יצירות ספרותיות ברמה גבוהה וחיבור.
רמת לימוד זו מורכבת מהשאלונים הבאים:
שאלון E (נקרא גם שאלון ה או אנגלית ה) - מורכב מקטע הבנת הנקרא וקטע הבנת הנשמע (בחלק מבתי הספר במקום הבנת הנשמע יש חלק של אוצר מילים). שאלון זה משותף ל-4 ו-5 יח"ל.
שאלון F (נקרא גם שאלון ו' או אנגלית ו') - מורכב מיצירות ספרותיות, כגון מחזה, שלא נלמד ב-4 יחידות, בעבור נבחנים פנימיים. בעבור נבחנים חיצוניים, מורכב מקטע הבנת הנקרא ברמה גבוהה, ומכתיבת חיבור של 100-120 מילים.
שאלון G (נקרא גם שאלון ז' או אנגלית ז') - מורכב מקטע הבנת הנקרא ברמה גבוהה מאוד (60 נקודות) וכתיבת חיבור של 120-140 מילים, תוך שימוש בדקדוק ותחביר שאינם בסיסיים (40 נקודות).
בחינה בעל פה על ידי מחשב, הכוללת שלושה חלקים: הראשון, שיח על נושא אחד (מתוך שניים) מחיי התלמיד (למשל התנדבות או מוזיקה). חלק שני: שאלות על פרויקט שהתלמיד הכין לפני הבחינה. חלק שלישי: צפייה בסרטון ומענה על שני מקבצים של שאלות בשתי הקלטות נפרדות.
בנוסף קיימות אופציות ל-7 ול-10 יחידות. בתוכנית של שבע היחידות מוסיף התלמיד שתי יחידות תרגום ל-5 היחידות הבסיסיות. התוכנית של 10 יחידות הלימוד, שנוצרה בשנת 2015, מיועדת לתלמידי 5 יח"ל שמעוניינים להרחיב, ומוסיפים 5 יחידות לימוד נוספות באנגלית על "דיפלומטיה ותקשורת בינלאומית".
המיומנויות הנדרשות לבגרות באנגלית

כל אחת מרמות הלימוד באנגלית דורשות אוצר מילים מספק, שיאפשר הבנת טקסטים ברמה הנדרשת. כמו כן, על הנבחן לפתח כלים להבנת הנקרא, כגון: איתור התשובה בטקסט, התמודדות עם טבלאות, תרשימי זרימה ועוד. יתר על כן, יש להפגין יכולות כתיבה בהתאם לנדרש בבחינה. כמו כן, קטע ההאזנה והבגרות בעל פה דורשות יכולת הבנת הנשמע ויכולת דיבור.
הערות שוליים

↑  מקצועות החובה לבגרות, מרכז המחקר והמידע של הכנסת, 2011
↑  זכאות לתעודת בגרות, באתר אגף בחינות בכיר, משרד החינוך
↑  שחר חי, מהשנה: 10 יחידות בבגרות באנגלית, באתר ynet, 11 באוגוסט 2015
↑  לימודי השפה האנגלית במערכת החינוך, מרכז המחקר והמידע של הכנסת, 2014
| בחינת הבגרות בישראל |
| --- | --- | --- |
| מקצועות חובה | אזרחות • אנגלית • היסטוריה • לשון • מתמטיקה • ספרות • תנ"ך |  |
| ראו גם | תעודת בגרות |  |
אריאל וינטר

| --- | --- |

וינטר, 2015
 לידה:  28 בינואר 1998 (בת 27) ארצות הברית פיירפקס, וירג'יניה, ארצות הברית
 מדינה:  ארצות הברית 
 תקופת הפעילות:  מ-2005
 עיסוק:  שחקנית, שחקנית קול, זמרת
 מקום לימודים:  אוניברסיטת קליפורניה בלוס אנג'לס  תיכון קמפבל 
 בן או בת זוג:  לוק בנווארד (2020–?) 
 פרופיל ב-IMDb
 
אריאל וינטר וורקמן (באנגלית: Ariel Winter Workman‏; נולדה ב-28 בינואר 1998) היא שחקנית ומדבבת אמריקאית. התפרסמה בשל דמותה כאלכס דאנפי בסדרת הטלוויזיה "משפחה מודרנית" ברשת NBC.
ביוגרפיה

וינטר נולדה בפיירפקס, וירג'יניה שבארצות הברית, בתם של קריסולה (לבית בטיסטאס) ושל גלן וורקמן. משפחתה נוצרית והיא ממוצא יווני מצד אימה, וממוצא גרמני מצד אביה. לה אח-למחצה ואחות-למחצה גדולים מנישואיו הראשונים של אביה, שאנל וורקמן וג'ימי וורקמן, שניהם שחקנים.
וינטר למדה בבית הספר "קמפבל הול" בלוס אנג'לס וסיימה את לימודיה ביוני 2016. באפריל 2016 היא התקבלה לאוניברסיטת קליפורניה בלוס אנג'לס (UCLA) ותכננה להתחיל ללמוד שם ברבעון הסתיו של 2016. עם זאת, ב-12 בספטמבר היא אישרה כי היא דחתה את שנת הלימודים ב-UCLA לסתיו 2017. על החלטתה ללמוד בקולג', היא הסבירה שתמיד התעניינה במשפטים, ושלדעתה תהנה. בשנת 2018, לאחר שנת לימודים אחת, וינטר לקחה הפסקה בלתי מוגבלת מהלימודים כדי להתמקד בקריירת המשחק שלה.
קריירה

הופעתה הראשונה בטלוויזיה הייתה בפרסומת של חברת "קול ויפ", חברה לייצור קצפת צמחית, כשהייתה בת 6. את תפקידה הראשון בטלוויזיה קיבלה כשהייתה בת 7, אז השתתפה בפרק אחד בסדרה "Listen Up". לאחריה השתתפה בתפקידים קטנים בסדרות אחרות כמו "ER", "בונז" ו"מונק", ושיחקה בתפקיד משני בסדרת הטלוויזיה של טורי ספלינג "עכשיו טורי" ברשת VH1. בנוסף, דיבבה בסדרת האנימציה "פיניאס ופרב" דיבבה את גרטשן.
ב-2009 לוהקה לתפקיד אלכס דאנפי בסדרת הטלוויזיה "משפחה מודרנית", בה שיחקה 11 עונות, עד לתום הסדרה באפריל 2020. במקביל לתפקיד זה היא לוהקה לתפקידים רבים בדיבוב. בין השאר דיבבה את מרינה בסדרת האנימציה של דיסני ג'וניור
"ג'ייק והפיראטים מארץ לעולם לא" וכן את דמותה של קארי קלי/רובין בסרט אנימציה המבוסס על הרומן הגרפי "באטמן: האביר האפל חוזר". כן שיחקה בדרמת הפשע "החיים הלוהטים בקראקטאון" בתפקיד של סוזי, בכיכובה של שאנין סוסאמון.
בשנת 2010 שיחקה בסרט האקשן "קילרים" בכיכובם של קתרין הייגל ואשטון קוצ'ר. בשנת 2011 שיחקה בסרט הקומי "הורה מלווה", ועל תפקידה הייתה וינטר מועמדת בשנת לפרס האמן הצעיר עבור השחקנית הטובה ביותר.
בשנת 2012 שיחקה בדרמה הקומית "רק אלף מילים" לצד אדי מרפי, ובסרט האימה "חתכים". באותה שנה לוהקה כסופיה, התפקיד הראשי בסדרה "הנסיכה סופיה הראשונה". הסדרה הושקה על ידי דיסני בינואר 2013, לאחר סרט פיילוט בשם "הנסיכה סופיה הראשונה: היה הייתה נסיכה". בשנת 2015 שיחקה בסרט הדרמה "אור בטוח" את דמותה של קייט, לצד ג'ונו טמפל. ב-2016 דיבבה את הנסיכה סופיה בסרט "אלנה והסוד של אוולור", שהוא סרט מקורי של ערוץ דיסני.
ב-2017 דיבבה את דמותה של דרדסית לילי בסרט האנימציה "דרדסים: הכפר האבוד".
חיים אישיים

באוקטובר 2012 הגישה אחותה של וינטר, שאנל וורקמן, בקשה להיות אפוטרופס שלה בשל טענות על התעללות פיזית ורגשית מצד האם. ב-5 במאי 2014 הודיע בית המשפט כי הבקשה התקבלה. במאי 2015 הודיעה וינטר בטוויטר כי היא שוחררה מהאפוטרופסות של אמה באופן סופי.
ביוני 2015, בגיל 17, עברה וינטר ניתוח להקטנת חזה.
וינטר היא חברה בכנסייה היוונית אורתודוקסית.